b'\n_START_ARTICLE_\nVerjetnostna teorija \xc5\xa1tevil\n_START_PARAGRAPH_\nVerj\xc3\xa9tnostna teor\xc3\xadja \xc5\xa1tev\xc3\xadl je veja teorije \xc5\xa1tevil, ki eksplicitno rabi verjetnost za odgovore na vpra\xc5\xa1anja iz nje. Ena od osnovnih zamisli, ki jo podpira, je, da so razli\xc4\x8dna pra\xc5\xa1tevila v nekem resnem smislu podobna neodvisnim naklju\xc4\x8dnim spremenljivkam. To sicer ni zamisel, ki bi imela enozna\xc4\x8dni uporabni formalni izraz._NEWLINE_Utemeljitelji teorije so bili Paul Erd\xc5\x91s, Aurel Wintner in Mark Kac v 1930-ih v enem od obdobij raziskovanja analiti\xc4\x8dne teorije \xc5\xa1tevil. Erd\xc5\x91s-Wintnerjev izrek in Erd\xc5\x91s-Kacev izrek (znan tudi kot osnovni izrek verjetnostne teorije \xc5\xa1tevil) o aditivnih funkcijah sta osnovna rezultata teorije.'